Hjúphjól er reiðhjól með yfirbyggingu . Flestar gerðir hjúphjóla eru yfirbyggðar til að draga úr loftmótstöðu og hámarka orkunýtingu , vernda notandann fyrir annarri umferð og skýla fyrir veðri og vindum . Flestar gerðir þessara farartækja notast við 2 eða 3 hjól en nokkuð er farið að bera á nýrri hönnun sem notar 4 hjól , eitt á hverju horni . Yfirbyggingin , hjúpurinn , nær í sumum tilfellum yfir hjólin til að draga enn frekar úr loftmótstöðu . Sumar gerðir eru í raun sjálfstæð þríhjól eða liggjandi hjól með einhvers konar léttri straumlínulagaðri yfirbyggingu . Aðrar gerðir nýta yfirbygginguna sem berandi hluta og á hana eru svo aðrir hlutar faratækisins festir .
Hversu auðvelt er að endurvinna ál ?